
Abstract 


Starting from their own official histories, we have analysed 
the activity of BFBS and UBS on Romanian soil, from the 
perspective of the expectations and declared standards. Its impact 
on the Romanian biblical landscape is twofold. The ‘bright side’ 
consisted of its start of ecumenical openness, resulting in 
unanimously endorsed achievements, both in the editorial field 
and in research cooperation. But another aspect was its more and 
more aggressive proselytising, which embodied in an edition 
(Cornilescu) that violated all the principles the Society claimed to 
be upholding: by being inconsistent, periphrastic, dependent on 
modern sources, work of a single translator, without any scicntifîc 
recognition - yet it was not only accepted, but even published in 
unreasonable numbers of copies (many distributed free). In the 
meantime, the attitude of Biblical Societies has changed, and UBS 
cooperated with the local Church for an Orthodox version. But it 
still promotes (due to Copyright reasons and local Neo-Protestant 
sensibilities) the same old polemical translation - whose 
deficiencies here we reiate to the tradiţional traductological 
approach. 

Keywords: Cornilescu, Bible Societies in Romania, 
proselytising and ecumenism, Masoretic Text and Septuagint, 
biased Bible translation 

Activitatea BFBS - nebisericească 

Primul lucru greu de intuit din perspectiva unui român de 
confesiune majoritară despre BFBS este că ea nu aparţine unui 
corp eclezial anume (deşi se poate spune, în general, că provine 
din spaţiul protestant). Societatea Biblică şi-a asumat, de la 
început, doar un statut de graniţă, definindu-se nu ca un „religious 
body” ci ca o „society for furnishing the means of religion, but not 
a religious society” (Steer, 2004: 170) - arătând aceasta chiar şi 
prin înfiinţarea intr-un restaurant (London Tavern) ( ibid .: 64). Ea 
s-a creat ca o simplă organizaţie nonguvernamentală, unde 
calitatea de membru şi decident se câştiga prin sumele donate: o 
liră şi un shiling pe an te făceau membru, iar 5 lire şi 5 shilingi, îţi 
ofereau drept de vot (ibid.: 80). Un motiv pentru care ea nu se 
asocia cu o singură biserică era că altfel n-ar fi putut strânge 
sumele importante pe care şi le propunea (ibid.: 67). Pe de altă 
parte, statutul laic i-a permis cooptarea de figuri importante 
(oameni de stat, guvernatori, parlamentari, comercianţi cu potenţă 
financiară), ce i-au adus capital de imagine şi dădeau greutate 
iniţiativelor ei. Organul de conducere, General Committee, a fost 
alcătuit în întregime din laici, membri în diverse denominaţiuni, 
doar ca secretari fiind numiţi clerici - pentru tactul şi diplomaţia 
lor în relaţia cu denominaţiunile diferite (ibid.: 79-80). 

Conducătorii nu erau chiar nişte cunoscători în ale teologiei: 
dintre fondatori, unul singur studiase greaca şi ebraica (fără a fi 
totuşi biblist) iar a fost pus pentru aceasta primul în lista de 
semnături - fără ca aceasta să însemne ceva special (ibid.: 60-1). 

Preşedintele, lordul Teinmouth, chiar dacă uneori i se 
complimentează capacitatea de management ca fiind „catolicitate 
în spirit” (ibid.: 175), se pronunţa la un moment dat despre cărţile 
deuterocanonice (Apocrypha) că n-ar face parte din Biblie - 
părere ce avea să atârne greu - fără a aduce nici un argument, 
nefiind nici el un biblist (ibid.: 162). în faţa unui fenomen al 

râvnei laice - ce se poate spune deci altceva 1 , decât să lauzi, 
încurajator, cu îngăduinţă pentru inerentele erori - pentru că, „la 
fel ca orice instituţie omenească, Societatea Biblică are greşelile 
ei” (ibid.: 379). 

O alternativă la,,, nimic 

Al doilea lucru ce trebuie înţeles despre BFBS, derivând din 
primul, e că nu a existat opţiunea între activitatea pe care ea a 
desfăşurat-o şi o altă variantă, îmbunătăţită, a acesteia, ci avem 
doar alternativa între ceea ce s-a făcut şi... nimic (unui ONG laic 
neputându-i-se face reproşuri). „One qualification for working 
with Bible Society, as for any organisation, is the ability to look 
on the bright side” “spune, de aceea, istoricul ei, Steer (ibid.: 163), 
vorbind de momentul în care organizaţia ia o decizie teologică: 
excluderea cărţilor Apocrvpha din Biblie. In acest caz, „the bright 
side” ar fi fost că şi Bibliile fără Apocrvpha erau, totuşi, mai bune 
decât nimic 2 . Doar că dacă trebuie mereu să vezi „the bright side”, 
înseamnă, pe de altă parte, că nu poţi avea aşteptări, astfel că s-ar 
cuveni un bemol oricând se vorbeşte de crearea unei „noi ere a 
creştinismului”, despre sediul organizaţiei ca „o casă a lui 
Dumnezeu ’\ibid.: 235), iar de activitatea ei ca fiind pe măsura 
misiunii Apostolului Pavel (ibid.: 449), simbolizată şi profeţită de 
Cincizecime (ibid.: 450). 

Un început cu bune intenţii 

BFBS se revendică de la mişcătorul exemplu al unei fete din 
Ţara Galilor, care a mers 45 km pentru a-şi cumpăra o Biblie, care 
nu se găsea de cumpărat mai aproape. Oameni inimoşi s-au gândit 
atunci deci la o iniţiativă pentru a face cuvântul lui Dumnezeu 

1 De altfel, întreg spaţiul protestant este, din perspectiva ortodoxă, unul 

laic. 

2 în Anglia, compromisul fiind unul acceptabil, impactul negativ pe plan 
extern a fost minimalizat, sub motiv că întreprinderea va fi o provocare de 
natură să îi stimuleze, eventual, pe cei cu alte viziuni, să tipărească la rândul lor 
şi mai multe exemplare cu Apocrypha, ceea ce ducea, în final, la sporirea 
numărului de Biblii în circulaţie - Canton 1910: voi. III, 316, şi Steer 2004: 
163-4. 

disponibil, oferindu-se să ajute în furnizarea de Biblii acolo unde 
era lipsă. 1 Fondatorii s-au gândit, în acelaşi timp, şi „să arunce o 
privire prietenoasă către ţările îndepărtate” ( ibid:. 58) să fie „o 
instituţie care îşi are obârşia într-o naţiune, pentru binele tuturora” 
(ibid:. 66, 69) - şi în acest sens s-a numit ea de la început, British 
and Foreing Bible Society 2 . Istoricul Steer e impresionat că 
„mediul rural galez a avut un efect global” (ibid: 23). Explicaţia a 
reprezentat-o însă poziţia de Imperiu global a Marii Britanii la 
acel moment, care a pennis fondatorilor să ataşeze de la înfiinţare 
dimensiunea internaţională: „if for Wales, why not also for the 
Empire and for the world?” - ibid:. 54. Paralelismul dintre 
dezvoltarea Imperiului şi cea a Societăţii e prezentat uneori ca o 
simplă „coincidenţă” (ibid .: 448), sau atribuind primeia doar un 
rol de sprijin moral („with the british Empire at its height, BFBS 
regarded the world as its parish” (ibid: 342), dar alteori se 
recunoaşte că ea a fost premisa esenţială pentru cea de a doua 3 . 
Chiar şi aici, totul avea o justificare pozitivă: britanicii se simţeau 
datori (ibid: 93) ca, aşa cum nu s-au jenat să facă profit de pe 
urma popoarelor străine, să le şi împărtăşească străinilor ceea ce 
aveau ei mai de preţ: Evanghelia. Totuşi, aici statutul laic 
reprezenta un inconvenient: pentru o astfel de întreprindere 
spirituală, (ibid:. 170) principala calificare a lordului Teinmouth 
era aceea că fusese anterior guvernator al Indiei. 

Societatea a început deci cu o traducere intr-un dialect 
indian, apoi, rapid, în 1809, a dat Biblia în Bengali (ibid: 87, 95). 

1 Steer, 2004: 55. Conform autorului BFBS se mai revendică şi de la 
sacrificiul dezinteresat al lui Tyndale - pe care îl menţionează în menţionează 
în Introducerea sa, exprimându-şi mirarea că, de atâtea ori în istorie, „a book 
which speaks of the Prince of Peace, has been used as an excuse for war” (ibid .: 
30). Totuşi, chiar şi această acţiune filantropică privind furnizarea de Biblii s-a 
transformat, în unele situaţii, într-una de război confesional. 

2 Şi în această perspectivă, americanii spuneau, în 1812, că nici măcar în 
război, n-ar fi putut-o respinge, căci doar „nu erau în război cu instituţiile 
pioase şi binevoitoare ale Britaniei” (ibid:. 151). 

3 Ibid: 445. Iar Roe (1965: 28) spune că: „foreign missions are but the 
baptism of imperialism with the Holy Ghost”. 

Pe solul Britaniei, pe de altă parte, Societatea avea scrupule: se 
ferea să dea Biblii gratuite, ca să nu deranjeze cumva societăţile 
existente (ibid.: 55, 81), iar versiunile erau alese cu mare grijă 1 . 

Pe când în colonii, binefacerea nu avea nici o cenzură de 
acest gen. Ambiguitatea statutului societăţii şi influenţa politică a 
liderilor ei (din 1838, chiar şi Regina) făcea ca Bible Society să fie 
susţinută, în străinătate, ca un fel de organism reprezentativ al 
intereselor (fie şi doar culturale) britanice, de către ambasadele 
Imperiului, care îi deschideau uşile tuturor şefilor de state şi îi 
asigurau protecţie, contrabalansând orice eventuală opoziţie a 
cultelor locale. 

Limitele ecumenismului laic 

Societatea şi-a propus de la început o orientare ecumenică 
(din primul ei articol constitutiv se declara „non-sectarian” şi 
„non-denominational” (ibid.: 80) aceasta fiind de altfel diferenţa 
faţă de celelalte trei societăţi de acelaşi tip care existau anterior 
(ibid.: 69). Era însă vorba de un ecumenism profan, incapabil de 
abordarea unor chestiuni sensibile. Compromisurile rezonabile 
pentru mediul local britanic, redus la metodişti, quakeri şi alte 
tipuri de protestanţi 2 , nu erau neapărat acceptabile pentru întreaga 
lume. Fondatorii Societăţii îşi închipuiau că reţeta ecumenismului 
poate fi redusă la regula „fără note şi comentarii” - ei 
raportându-se la Biblia de la Geneva (Robertson, 1996: xi), 
populară în mediile lor, în care deranjau notele şi comentariile 
„unashamedly calvinistic in doctrine” (Steer, 2004: 34). Simpla 

1 Spre deosebire de libertatea nelimitată aşteptată pe plan extern, pe 
teritoriul britanic nu s-a putut colporta, multă vreme, decât versiunea autorizată 
a Bibliei. Apoi, după 1826, nici Reginei nu i se puteau oferi Bibliile pe care le 
publica Societatea, căci din ele lipseau cărţile Apocrypha, pe care tradiţia 
anglicană le includea în canon (Steer, 2004: 384). 

2 General Comitee s-a întemeiat având următoare compoziţie: din cei 36 
de membri, 15 erau membri ai Bisericii Anglicane, 15, membrii ai altor 
comunităţi, iar 6, străini rezidenţi. Şi astăzi, Board of Trustees al Societăţii 
păstrează acele procente: cel puţin 40% trebuie să fie anglicani, iar cel puţin 
40%, membri ai altor denominaţiuni creştine (ibid.: 79). 

eliminare a acelor note trebuia să însemne deci producerea „ade- 
vărului pur” capabil de unirea tuturor - atrăgând donatori" din 
toate direcţiile - fără ca ei să bănuiască abisul de probleme pe ca¬ 
re îl ridică de fapt traducerea biblică, ci închipuindu-şi că totul se 
va reduce la distribuirea Bibliei „clearly printed and well bound” 4 . 

In România, totuşi, situaţia era diferită atât faţă de Ţara 
Galilor, cât şi faţă de India. Aici aveam deja o tradiţie, croită cu 
strădanii şi sacrificii (ale exilatului Dosoftei, ale martirului Antim 
etc), şi versiuni biblice traduse şi în uz, chiar dacă intr-un număr 
insuficient şi la preţuri piperate. Respectarea intenţiilor fondatoare 
ale BFBS ar fi însemnat aici tipărirea Bibliei existente. în momen¬ 
tul când a încercat impunerea un alt text al Bibliei, fără minime 
precizări care să-l identifice, avertizând asupra modificărilor, ecu- 
menismul s-a transformat însă în opusul lui: prozelitismul confe¬ 
sional. 

Pe lângă lipsa calificării, ecumenismul profan suferă mai 
ales de fragilitate: fără rigorile unei asumări ecleziale, e simplu de 

1 Şi chiar să pună capăt diviziunilor între creştini ( ibid .: 67-8). 

2 „Without note or comment” era o regulă ce ţinea în mare parte de 
colectarea banilor, după cum explică Robertson (1996: 61): „Any attempt to 
underscore one interpretation rather than another would to invite controversy 
and possible loss of support”. 

3 Iniţial, prin donaţii, dar mai târziu, chiar printr-o campanie 
profesionistă de cereri de ajutor trimise sistematic prin poştă, după cum 
detaliază Robertson (1996: 221-2), în cazul ABS şi UBS. Deja înainte de ei, 
„regula fundamentală” a eliminării notelor fusese urmată şi de ediţia King 
James - care era în bună parte bazată pe cea a lui Tyndale, prin intermediul 
celei a lui Coverdale mai ales că notele nu se potriveau citirilor liturgice; 
totuşi, ediţia 1611 a putut deveni Authorised Version tocmai „because of the 
grand words in its preface” (Steer, 2004: 34-5). 

4 Steer, 2004: 177. Domeniul tipografic - unde se foloseau plăci stereotip 
şi maşini cu abur (Howsam: 2004: 287) - reprezenta de altfel un capitol la care 
britanicii erau intr-adevăr cei mai avansaţi. Tehnicile noi de tipărire şi legătorie 
(care au fost exportate şi în Agenţia Rusă) erau asociate şi cu tehnicile de 
moderne de management ale antreprenorilor care dominau BFBS (Batalden, 
2004: 171-2). Totuşi, ecumenismul, pentru a fi fructuos, cere mai mult: 
cunoaşterea altor tradiţii şi un alt gen de responsabilitate. 

deturnat spre orice extremă a background-ului confesional. în 
1825, pe fondul estrangement-ul insularilor epocii faţă de cultura 
Europei în general şi a celei estice în special (dovada ignoranţei de 
atunci fiind că nici măcar azi istoriile societăţii nu descriu corect 
canonul biblic ortodox 1 , şi nici nu fac o legătură între decizia din 
1825 a Comitetului 2 de a scoate Apocrypha din Biblie şi ruptura, 
în 1826, a Agenţiei Ruse), tema cărţilor Apocrypha a fost tranşată 
grosolan, intr-un context când devenise vizibilă schimbarea 
vechiului spirit - deja din 1823 secretarii nu mai lucrau din 
entuziasm, ci pretindeau salarii ( ibid.: 81) (nu întâmplător, 2 din 
cei 3 secretari votează şi decizia privind Apocrypha - ibid.: 163). 
Filiala scoţiană, care la 20 de ani de înfiinţare {ibid.: 20) crea 
disensiuni majore, cerea acum imperativ eliminarea din Bibliile 
furnizate de Societate a cărţilor Apocrypha, pe care le numea 
{ibid.: 160) „legende evreieşti şi adăugiri la Scriptură”, 

1 Steer spune (2004: 159), că Biserica Răsăriteană nu are o poziţie 
privind cărţile Apocrypha şi „there is not complete agreement on this amongst 
scolars of the Orthodox Church” - fiind contrariat de anumite diferenţe între 
Mărturisirile de credinţă (dintre care o menţionează pe cea de la Sinodul 
ierusalimitean din 1682). Totuşi, e un fapt cert consensul Bisericilor Ortodoxe 
actuale şi al tradiţiei Sf. Părinţi (vezi Atanasie, Chirii al Alexandriei, 
Amfilohie, precum şi sinodul din Laodiceea, de pildă) privind faptul că Biblia 
cuprinde şi un al doilea canon, al cărţilor anaginoskomena (de citit) - cum se 
vede de altfel şi în cei mai vechi codici greceşti păstraţi, Sinaiticus, Vaticanus şi 
Alexandrinus. Ar fi trebuit deci ca liderii BFBS să ţină cont de canonul biblic 
conţinut în catehismul fiecărei Biserici locale, dar, din păcate, „they had not 
studied carefully enough the character of the version of the Scripture used by 
Protestants, Catholics and the Orthodox Church abroad. Or if they did, they did 
not think through the implications of their actions” (ibid.). Nu întâmplător, 
ortodocşii reapar în context abia atunci când Bibliile se tipăresc din nou cu 
Apocrypha {ibid.: 420). 

2 Pentru Batalden (2004: 169 et seq) rămâne un mister de ce „Russian 
Empire was the scene for the Society’ greatest internaţional succes and its most 
conspicuous failure”. Se caută explicaţii în tot felul de alte direcţii, fără a se lua 
în calcul tocmai venerabila tradiţie canonică specifică. La fel. Canton, în 
capitolul „Catastrophe in Russia” (1904, voi. I: 404-422), prezintă lucrurile 
cronologic, dar totuşi nu face vreo legătură între deciziile Comitetului şi reacţia 
bruscă de respingere din partea Agenţiei Ruse. 

ameninţând că altfel îşi retrage banii ( ibid .: 160-161), fiindcă 
scoţienii nu plătesc „banii lor” pe aşa ceva 1 . 

Opinii în acest sens se exprimaseră încă din 1812, dar 
scrisorile de pe teren convinseseră ca aşa ceva trebuie să se lase la 
latitudinea Societăţilor Străine'. Acum însă, vechiul spirit de 
cooperare dispărând, „nici un compromis n-ar mai 11 satisfăcut 
facţiunea anti-Apocrypha” : de fapt Filiala Scoţiană s-a şi 
desprins, oricum 4 după ce a impus această decizie - care l-a făcut 
chiar pe unul din fondatorii societăţii, Karl Steinkoph (parohul 
germanilor luterani din Londra, şi unul din artizanii succesului 
iniţial din Rusia), să demisioneze 5 . Se recunoaşte azi slaba 
cunoaştere a realităţilor de pe continent de către membrii din 
1825, care n-au anticipat că Bisericile (inclusiv cele protestante) 
vor interfera cu operaţiunile societăţii 6 ; totuşi, când au aflat, şi au 

1 Era, în fond, vorba şi de o economie financiară şi de un randament 
sporit, în cazul tipăririi unor exemplare mai subţiri - cum se va remarca atunci 
când se va relua tipărirea cu Apocrypha, mai târziu. Pentru Biblia românească 
din 1968, de pildă, calculul necesarului de hârtie va trebui refăcut de mai multe 
ori, de către donatorii din UBS. 

2 Steer, 2004: 159. Aşa cum s-a procedat de altfel şi în cazul Bibliei 
pentru basarabeni. 

3 Ibid.: 162. Deşi se avansa şi propunerea ca pentru Apocrypha, să 
plătească Societăţile locale (cum avea să decidă mai târziu UBS). Un compor¬ 
tament cu atât mai straniu, cu cât şi Biblia anglicană conţinea Apocrypha. 

4 Ibid.: 164, 165. Rupând deci rapid şi unitatea Societăţii pe solul 
britanic, după ce îi minase prestigiul în multe zone din exterior (nu doar în Est) 
- fiind atât de vulnerabilă, primul vânt a şi deturnat-o. 

5 Chiar cel care cerea, la înfiinţare, ajutorul pentru fraţii germani, 
demonstrându-le britanicilor că BFBS „is manifestly needed” acum îşi schimba 
părerea (ibid.: 65-66, 114, 163). 

6 Browne, 1859:1, 96. Ulterior s-a regretat (Batalden, Cann, Dean, 2004: 
4) abandonarea experimentului ecumenist iniţial, şi trecerea (până în 1966) la 
canonul strict protestant, remarcându-se că neîncrederea produsă de această 
controversă a dus de altfel şi desprinderea National Bible Society of Scotland 
de BFBS. „Experimentul ecumenisf’de la începutul Societăţii până în 1826 
face totuşi din aceasta o precursoare a mişcării ecumenice de mai târziu 
(Martin, 2004: 39), chiar dacă ea promova mai degrabă un fel de 
interconfesionalism pan-evanghelic. 

văzut reacţiile, nimeni nu s-a oprit, iar pieţele cu controverse nu au 
fost abandonate - ca şi cum Societatea devenise un fel de 
mecanism care funcţiona deja de la sine. Faţă de chestiunea 
membrilor socinieni s-a găsit toleranţă 1 2 3 , totuşi nu şi pentru 
tradiţiile cu Apocrypha - ci, pe cât de superficial au fost stabilite 
noile reguli, pe atât de riguros au fost urmate. în afara Angliei se 
trimiteau, din cauza neîncrederii, numai cărţi legate, ca să nu fie 
cumva adăugate cărţile deuterocanonice (ibid.: 145, 162), iar 

o 

astfel „adevărul” să devină „impur”^ - cum de altfel iniţial se 
trimiteau cărţi legate şi ca nu cumva să se adauge vreo prefaţă, 
încălcându-se „regula fundamentală” (ibid.: 88). 

Misiune şi propagandă 

Un ONG laic 4 fără o orientare doctrinară minimală asumată 
„la vedere” a devenit astfel paravanul prozelitismului, căutând să 
impună propria tradiţie pe teritorii străine. Deşi, la nivel 
declarativ, deschisă şi fără explicit doctrina / bias (ibid.: 348), 
mişcarea a devenit militantă - fie şi din necunoaştere (ibid.: 348). 

Oficial, colportorilor şi agenţilor li se cerea să nu denunţe 
sau să ridiculizeze vreun sistem de credinţă şi să nu creeze 

1 Astfel încât nu s-a mai pus în aplicare ciudatul „test” al credinţei în 
Trinitate propus de unii membri (Steer, 2004: 166) - în timp ce alţii nu erau 
deloc deranjaţi de unitarienii socinieni, aducându-şi aminte că BFBS nu este o 
„religious society” (ibid.: 170). 

2 Nu pot fi luate în serios pretenţiile unor neaveniţi de a stabili, în secolul 
XIX, ce este Biblia (ibid.: 347), invocând ca argument banii cu care 
sponsorizează o acţiune de tipărire. 

3 „Fără note sau comentarii”, însemna deci „the pure unmixed Text of the 
Bible”, cum spunea un pamflet din epocă ( Rudis, 1812, A2). Sau, cum spunea 
titlul altui pamflet, semnat de Rev. J. Kempthorne în 1832 (în care se apăra 
decizia iniţială a BFBS de a publica în engleză doar Authorised Version, 
incluzând şi ideea respingerii Apocrypha), era vorba aici de „comprehension 
without compromise”, deşi, cum observa Steer (2004: 158) chiar Biblia lui 
Mary Jones era una cu Apocrypha. 

4 „BFBS a fost mereu ceva între o organizaţie evanghelică şi o casă de 
editură care respectă obişnuinţele comerţului cu cărţi” (Howsam, 2004: 24). 

controverse 1 , însă nu exista nici o cenzură reală în practica 
misionarismului - activitate de care BFBS a fost permanent legată 
(.ibid .: 92). Misionarii convingeau Societatea că şi Europa are 
nevoie la fel de mare de BFBS ca şi India 2 , iar sub protecţia 
consulatelor, agenţi precum George Borrow luau în râs tradiţiile 
locale: catolicismul era numit „o caricatură de creştinism” 3 şi 
„superstiţie” (ibid.: 182) - fiind pus pe acelaşi plan cu religiile 
triburilor sălbatice 4 . Auzind ani la rândul, în Spania, reproşul că 
activitatea sa încălca dispoziţiile Conciliului din Trent, niciodată 
el n-a încercat să dea alt răspuns decât că „e vorba de ceva vechi”, 
mulţumindu-se cu intervenţiile diplomatice (ibid.: 185). Această 
conduită a fost o marcă a BFBS în epocă, deşi Borrow e scuzat în 
interior, fiind considerat doar: „the most colourful character ever 
to work for Bible Society” (ibid.: 182). 

Multe din problemele întâmpinate pe teren (de care 
colportorii se plângeau cu lux de amănunte) erau generate tocmai 
de lipsa comunicării, şi de refuzul de a vedea şi în alte culte o 
‘bright side’. Ortodocşii greci care nu agreau intervenţionismul 
protestant primeau etichete de genul: „Photi, a fanatical 
archimandrite of the Greek Church who laboured hard to bring 

1 Steer, 2004: 309. Şi să se abţină să „denunţe şi ridiculizeze sistemele de 
credinţă existente” (ibid.: 325). 

2 „There is as much need for a missionary here as in India” - se spunea, 
cu referire la bisericile prea goale din Danemarca {ibid:. 105). Orice pretext era 
bun pentru a abate atenţia de la problemele din curtea proprie. 

3 Biserica Romei era, în viziunea lui Borrow, doar „a perversion, a 
caricature of the religion of the New Testament” (Steer, 2004: 211). 

4 De viaţa bisericească din Europa se vorbea în aceeaşi termeni ca şi de 
desuetul ritual indian sutee {ibid: 95). în Istoria lui Canton, „idolatria” (380), 
cum era numită închinarea la icoane a ortodocşilor (Canton, 1904-1910: I, 
414-415; III, 220) şi a catolicilor (ibid: IV, 321) e pusă pe acelaşi plan cu 
canibalismul {ibid: I, 302, 380) şi cu păgânismul din Sierra Leone (ibid: V, 
309). La fel, in Istoria lui Browne, grecii au parte de aceeaşi desconsiderare, ca 
idolatri (Browne, 1859: II, 74), precum hinduşii, chinezii, păgânii din 
Madagascar ori canibalii din Rarotonga, cărora abia agenţii le inventau scrierea 
(ibid: 133, 197,268, 467). 


15 



back the darkest ages of superstition and priestly tyranny” 
(Canton, 1904: II, 416), iar în Rusia era acuzată, după momentul 
despărţirii Agenţiei locale de BFBS (1826), „idolatria” 
ortodocşilor veneratori de icoane şi de sfinţi 1 . 

Pe platforma superiorităţii materiale 2 conferite de Imperiu, 
agenţii şi colportorii societăţii notau, sarcastic, chiar şi starea 
toaletelor din trenurile siberiene (Steer, 2004: 300)... 

Societatea devine conflictuală 

Aparent, nu era nimic mai simplu decât idealurile BFBS: „a 
face Biblia disponibilă, într-o formă pe care toţi o pot înţelege şi 
toţi şi-o pot permite” (Robertson, 1996: xii). A fost însă o 
dezamăgire să se constate că aceste idealuri nu entuziasmau pe 
toată lumea: „At the outset, both societies [BFBS şi ABS] sought 
to establish an ecumenical basis for their work, but received no 
encouragement from the Roman Catholic or Eastern Orthodox 
churches, and so became primarily Protestant-oriented societies 
(ibid.: 2). Chiar şi când relaţiile cu celelalte culte s-au îmbunătăţit, 
„it was evident that the evanghelical movement would give the 
major support” (ibid.: 62), ceea ce punea o etichetă clară, 
acceptată de Robertson: „e naiv să crezi că Bible Societies erau 
altceva decât reformate” (ibid.: 61). Concepţia Societăţii se 
reducea, evident, la aceea că „it recognized the supreme and 
exclusive authority of the Scriptures; it admitted the right of 
private judgement in matters of religion. These principles are the 
vital elements of Protestantism” (Fletcher, 1831: 5). însuşi 
compromisul practic al „regulii fundamentale” avea şi o explicaţie 
teologică, din partea unor agenţi ca George Borrow: „Dumnezeu 

1 Misionarii-agenţi susţineau că ţarul era prea îngăduitor cu clerul şi că în 
mintea oamenilor se produceau mari schimbări în urma citirii Scripturii. Un 
rus, de pildă, a înţeles pe loc, din Isaia 44, că icoanele, fiind de lemn, reprezintă 
idoli (Canton, 1904: I, 414-415). însăşi noţiunea de erezie însemna pentru 
oamenii BFBS doar „bigotry” (ibicl.: 419). 

2 Misionarii şi colportorii aveau salarii mai bune decât ale localnicilor 
(Steer, 2004: 310). 

nu i-ar fi inspirat pe apostoli să scrie lucruri greu de înţeles” 1 2 - 
mulţi au sesizat că pragmatica regulă exprima o concepţie 
protestantă , Biblia fiind în mod exclusiv „the proper standard of 
faith” (Robertson, 1996: 82). Lipsa unei deschideri ecumenice 
mai profunde s-a văzut clar atunci când şi BFBS trebuia să accepte 
compromisurile pe care le cerea de la alţii. în 1971, la Louvain, la 
Conferinţa Faith and Order a WCC s-au discutat două teme - nu 
doar Biblia, ci şi Conciliul de la Calcedon acest lucru a produs o 
reacţie de respingere din partea societăţilor biblice, în viziunea 
cărora se complicau în mod greşit lucrurile, anulându-se 
„claritatea” (Robertson, 1996: 84). Mulţi protestanţi s-au opus 
cooptării catolicilor şi ortodocşilor în Forumul Agenţiilor Biblice, 
tocmai suspectând istoria lor de conflict cu protestanţii (ibid.: 
310). „Dogma catolică se poate strecura în Biblii”, căci „orice 
traducere e o interpretare” - îşi justificau ei reticenţa (ibid.: 178). 

Bănuielile Vaticanului, confirmate 

Cunoscând mai bine mentalitatea protestantă, catolicii 
occidentali au anticipat conflictul religios înainte de declanşarea 
lui. Catolicii din Viena s-au grăbit deci să respingă BFBS (Steer, 
2004: 119), la fel, cei din Varşovia (ibid.: 155). Scrisoarea critică 
a lui Pius VII din 1816 e descrisă drept: „harsh word from 
Vatican” (ibid.), părând nejustificată, de vreme ce a venit înainte 
de turnura din 1825. Scrisoarea avertiza însă de atunci că a 
traduce (ibid.: 156) poate însemna a perverti, cu transformarea 
Cuvântului lui Dumnezeu într-o Evanghelie a Diavolului, păşune 
otrăvitoare, ce aduce mai mult rău decât folos. Pentru membrii 
Societăţii, era uşor să se scuze că totul reprezintă doar o 
provocare, care îi va obliga şi pe alţii să-şi crească tirajele 
Bibliilor lor tradiţionale, la concurenţă cu cele pe care le-ar 

1 „The Almighty would never have inspired his servants to write what 
was unintelligible to the great mass of people” (vezi Steer, 2004: 183) - acest 
argument pe care el îl oferea în Spania era însă şubred (cf. II Pet. 1, 20; 3, 16). 

2 După cum arată Leslie Howsam (2004: 25), a fost aici într-adevăr vorba 
de un compromis interconfesional, dar unul între Anglicans şi Dissenters, deci 
strict interprotestant. 

considera greşite 1 2 - dar e greu de spus dacă acesta poate fi un 
argument că se săvârşeşte mai mult bine decât rău, ci e de înţeles 
că mediile care s-au putut opune acestui experiment n-au ezitat să 
o facă. în privinţa lucrului cu ortodocşii, iniţial, agenţii de pe teren 
erau mai deschişi ( ibid .: 124) decât cei din birourile londoneze. 
Ideea ecumenistă originară organizase în 1813 Moscow Bible 
Society, cu participarea ţarului şi a clerului multiconfesional , de 
aceea a şi avut acolo „cea mai călduroasă primire”. Totuşi, şi în 
acest context, cum observa Batalden, momentul 1825 a branduit 
eforturile Societăţii ca simplă propagandă protestantă, iar ruşii au 
ajuns tot la vorba papei... Bible Society a continuat să lucreze 
singură, cu agenţii, corespondenţii şi colportorii ei, sub direcţia 
Londrei, din 1826 (ibid.: 123), dar având libertate în mijlocul 
ortodocşilor pe care îi condamnau: „Even when Muslims 
responded to the gospel, the established Christians did not want 
them in their churches” (Robertson, 1996: 310; Canton, 1910: III, 
220 ). 

Viziunea americană, mai largă 

A fost nevoie să treacă un secol şi jumătate, şi ca Anglia să-şi 
piardă imperiul şi o parte din forţa financiară 3 , ca să accepte, în 
final, de la americanii din ABS 4 , un amendament de bun simţ la 

1 Şi că astfel s-ar obţine efectul pozitiv al creşterii numărului de Biblii 
tipărite, cu sau fără Apocrypha (Canton, 1904: II, 137). Dar insensibilitatea la 
critici a colportorilor era uimitoare: vindeau Biblii aşa cum ar fi vândut şi opiu, 
de pildă. 

2 înfiinţarea Societăţii Biblice Ruse în 1813 este salutată de toate cultele, 
în frunte cu capii clerului ortodox (Steer, 2004: 111). De asemenea, la 
aniversarea Societăţii din septembrie 1819, participarea era omniconfesională - 
alături de clerul ortodox, era prezent inclusiv mitropolitul Moldovei (Canton, 
1904: I, 405). 

'După afacerea Suez din 1957 (vezi Robertson, 1996: 123, precum şi 
Batalden, Cann, Dean, 2004: 8). Finalmente, BFBS a ajuns o simplă societate 
biblică naţională printre altele, chiar dacă are în continuare şi o activitate 
externă (în timp ce se luptă cu o crescândă lipsă de interes pentru Biblie chiar la 
ea acasă). 

4 Steer, 2004: 397. Când vocea ei a început să se devină oricum 

regula „without note or comment” 1 : notele şi comentariile care nu 
sunt doctrina! sunt necesare pentru lămurirea locurilor greu de 
înţeles pentru cititorii de rând, decide noul UBS~, care promova, 
în locul fidelităţii literale faţă de tradiţia biblică particulară 
britanică, noţiunea de „transfer of meaning” 3 . Sub egida UBS 4 , 
mişcarea Societăţilor Biblice revine la o deschidere asemănătoare 
celei de la începuturile BFBS, corectând derapajul din 1825. în 
virtutea configuraţiei lor confesionale mai largi, americanii 
impuneau o altă viziune şi faţă de catolicism, văzând în traducere 
„the most likely field for cooperation” (Robertson, 1996: 111) - în 
timp ce apropierea UBS de Vatican a dus la o autoizolare a BFBS. 
Oricum, chiar în contextul nou, mai deschis, notes (Steer, 2004: 
397) şi Apocrypha rămân încă „thorny questions” (Robertson, 
1996: 117): în 1969, se decide ca UBS să nu plătească pentru 
paginile cu Apocrypha, care trebuie să fie publicate neapărat în 
secţiuni separate, astfel ca nici o comunitate să nu primească 
Apocrypha, dacă nu cere acest lucru explicit, şi nici măcar 
tălmăcirea textelor să nu fie impusă vreunui traducător contrar 
conştiinţei lui 5 . UBS încă se mai întreba, în anii '80, dacă definiţia 


secundară în UBS (organizaţie sub egida căreia Societăţile Biblice protestante 
importante s-au unit, pentru a colabora mai bine, la nivel global - v. şi nota 4). 

1 Abia în 1939 (Robertson, 1996: 60-61). 

2 La 10 ani de la crearea UBS, a prins contur ideea că abordarea „without 
note or comments” nu e suficientă (Robertson, 1996: 54). Hendrick Kraemer, 
de la NBS, observa acest lucru încă din 1939 (ibid: 9). 

3 Mai ales prin Eugene Nida - care a avut însă şi precursori. UBS a fost 
interesată de la început şi de chestiunea calităţii şi accesibilităţii traducerilor 
colportate (ibid:. 54). 

4 întemeiată, printr-o iniţiativă din 1946, de BFBS, alături de societăţile 
biblice din SUA (ABS), Olanda (NBS), şi Scoţia (NBSS), cele patru Societăţi 
Biblice cele mai active, susţinute de confraţii din Cehoslovacia, Danemarca, 
Finlanda, Franţa, Germania, Norvegia, Polonia, Suedia şi Elveţia - World 
Council of Churches, atunci în proces de formare, fiind de asemenea 
reprezentat. 

5 Ibid:. 121-122. Conştiinţa celor care donează şi pot considera că 
respectivele pagini, neinspirate, le anulează fapta bună, este protejată. în 

Bibliei (obiectul muncii ei) cuprinde sau nu cărţile 
deuterocanonice 1 . 

Primele roade în româneşte 

Faţă de vorbitorii de română, BFBS a acţionat la început în 
spiritul ecumenist iniţial: prin Agenţia numită Societatea Biblică 
Rusă a tipărit la Sankt Petersburg Noul Testament, în 1817, pentru 
Valahia şi Moldova, apoi încă un tiraj pentru Basarabia, în 1819, 
după care Biblia, tot în 1819 - ediţii ce au avut un rol esenţial în 
păstrarea identităţii naţionale româneşti în teritoriul Basarabiei 
(încorporat atunci în imperiul rus). Câteva sute de Biblii au 
circulat şi în Ţările Române (Olariu 2003: 16) - comparabile cu 
tirajele locale Micu - 1500 sau Şaguna - 3000, iniţiativa locală a 
lui Filotei rămânând în parte nevândută -, iar importanţa acestor 
tipărituri venea din faptul că s-a folosit, aşa cum mitropolitul 
ortodox Gavriil Bănulescu i-a sugerat agentului Pinkerton, textul 
catolicului Samuil Micu de la 1795 2 (cu corecturi minore) - o 
adevărată ediţie ecumenică a epocii. Cererea şi entuziasmul 
ortodocşilor pentru Bibliile tipărite a fost mare, şi Bisericile locale 
şi-au dat tot concursul, văzând la BFBS doar nobleţea gestului 
creştin. 

în Principate, pentru „a amenda” 

Din păcate abia după momentul radicalizării protestante din 
1825 BFBS pătrunde în Ţările Române. Acestea sunt amintite 
destul de puţin în istoriile globale ale Societăţii, nefiind atât de 
importante faţă de cuprinderea şi realizările activităţii ei (şi, poate, 
activitatea de aici ar putea fi inclusă, în mare parte, chiar la 
capitolul greşeli, pentru care BFBS e scuzată, la modul general, de 


schimb, a fost neglijată sensibilitatea localnicilor asaltaţi de marile cantităţi de 
Biblii puse în circulaţie pe baza unei tradiţii diferite. 

1 Robertson, 1996: 256. O discuţie fără sfârşit, în contextul protestant, 
lipsit de autoritatea unei Tradiţii şi a canoanelor. 

2 Tappe, 1968: 95. Textul era revizuit după ediţia ortodoxă 1688, dar 
beneficia şi de recenziile antimiene, Psaltirea în versiunea Antim-Damaschin 
(1710-1725) fiind copiată integral. Pentru Vechiul Testament s-a folosit ca 
sursă Septuaginta, inclusiv cărţile deuterocanonice. 

istorici 1 ). Ţările Române figurează, în epocă, şi în dreptul 
imperiilor faţă de care erau vasale: coordonarea se făcea de la 
turci, apoi din Austria - ceea ce arată o viziune puţin empatică faţă 
de istoria locală: Valahia şi Ţara Românească aveau o suzeranitate 
turcească, dar şi o libertate religioasă (nu existau moschei) - 
totuşi, BFBS nu i-a abordat pe români din direcţia acestei libertăţi, 
ci din partea de robie păgână. Iniţial, spune Tappe, Societatea 
fusese (fals) informată că în România nu exista nicio traducere a 
Bibliei, şi pleca de la ideea că e mai uşor „să îndrepte ( amend )” pe 
supuşii creştini ai turcilor decât să-i convertească pe otomanii 
necreştini (Tappe, 1968: 91). Contactul s-a făcut prin 

reprezentanţa de la Smyma - Turcia (Societatea Rusă fiind atunci 
deja ruptă). în 1826 s-a şi pus în treacăt problema tipăririi unei 
Biblii româneşti fără Apocrypha, însă intenţia a fost abandonată, 
din lipsa interesului Comitetului faţă de acest popor (ibid.: 97). în 
1834 totuşi, agentul Benjamin Barker îi cunoaşte la 
Constantinopol pe viitorii domnitori Mihail Sturdza al Moldovei 
şi Alexandru Ghica al Ţării Româneşti, apoi îi vizitează şi în 
Principate - căci, din cauza opoziţiei circumspecte a prelaţilor 
greci, nu putea deschide subiectul Bibliei la Constantinopol (ibid.: 
98-99 şi Canton, 1904: II, 20-24). La Bucureşti, Barker 
recomandat de consulul britanic, şi consemnează cu satisfacţie că 
„supărarea” (the annoyance) Patriarhului de Constantinopol nu 
putea schimba nimic în Ţara Românească. Mai mult, consulul îl 
sfătuieşte pe agent să profite şi de statutul clericilor munteni, care 
nu le permitea să se opună domnitorului. Chiar şi pentru Moldova, 
unde mitropolitul, în urma avertizării Patriarhului de 
Constantinopol, nu cooperează, Barker se gândea la metode 
practice de livrare a cărţilor, prin Basarabia sau Muntenia. 

El tipăreşte (la Smyma), în 1838, un Nou Testament - fără 

1 „Like every organisation in the world it has had to make do with flawed 
individuals to run it, work for it and support it, and some have had a better 
appreciation of what the Socierty was about than others” (Steer, 2004: 447). 
Citatele de acest gen sunt numeroase, mai ales în istoriile actuale ale Societăţii. 

prefaţă, conform regulii Societăţii copiind pentru început 
versiunea pusă la dispoziţie de Biserică (Canton, 1904: II, 18) - 
cea pe care Agenţia Rusă o mai tipărise şi în 1817, pentru românii 
basarabeni. Ea se retipăreşte în 1846, în 10.000 de exemplare 
(Birtz, 2013: 15) - tirajele fiind mai mari decât cele ale Bibliilor 
ecleziastice. Primeşte sprijinul mai multor oficiali din Ţara 
Românească, care o şi cumpără ca premiu pentru elevii de la Sf. 
Sava, deşi formatul şi tiparul, „prea profane”, creau derută 1 2 . 
Barker stă apoi mai mult de un an în Ţara Românească (până în 
1853), punând la cale o retipărire a Noului Testament la Bucureşti 
- şi constata nemulţumit că românii nu se grăbeau să fie 
„amended”: oficialii şi clericii insensibili erau consideraţi 
„fanatici şi plin de prejudecăţi”, „ignoranţi” şi cu „haughty 
demeanour” (Tappe, 1968: 100). în repetate rânduri, raporta că pe 
prelaţi i-ar irita faptul că poporul citeşte Biblia - deşi chiar din 
relatările lui desprindem motivul pentru care cărţile scoase erau 
puţine: lipsa banilor ~. Barker n-a tipărit Biblia românească 
întreagă, şi nici n-a îndrăznit să ridice problema Vechiului 
Testament, pe care Societatea, radicalizată, îl impunea acum fără 
Apocrypha şi tradus după versiunea ebraică, ci raporta că aşa ceva 
nu va fi admis de clerul valah (Tappe, 1968: 103). 

Fiind o chestiune relativ nouă, nereglementată de un vechi 
canon valabil pentru întreaga Biserică Ortodoxă (deşi la nivel 
local în 1835 s-a emis o decizie sinodală grecească în această 
privinţă (Canton, 1904: II, 20), iar ruşii stabiliseră anterior drept 
reper Codex Alexandrinus - conform prefeţei la Biblia elisabetană 
din 1751), folosirea Septuagintei este pentru români o regulă 

1 Influenţa BFBS are, pe de altă parte, ca efect o mai mare libertate faţă 
de textul biblic, astfel că încep să se tipărească acum şi unele extrase scurte, în 
formate mici, ieftine şi comode, după modelul „britanic”, cum relatează 
directorul Şcolilor, Petre Poenaru (v. Tappe, 1968: 103). 

2 Se vede, de pildă, din discuţia cu Mitropolitul Iaşiului, Veniamin 
Costachi, că acesta era la curent cu preţurile hârtiei - iar la Buzău se tipăreau 
mii de Evanghelii pentru şcolari, însă scumpe (ibid.: 98-99). 

bazată pe aprobare tacită” 1 , pentru că argumentele sunt mai 
degrabă de bun simţ şi logică a autorităţii spirituale (a prefera 
Textul Masoretic înseamnă a blama Biserica răsăriteană, care nu a 
putut păstra Vechiul Testament nici cât evreii). Iisus şi Noul 
Testament citează totuşi Septuaginta drept text iudaic de referinţă, 
folosit apoi de Biserica primară şi de Părinţii Bisericii - pentru 
care a fost aşadar suficient de bună. Păstrarea prin recopiere unui 
text vechi presupune şi o fidelitate faţă de spiritul mesajului, şi, 
mai ales în pasajele mesianice, nu se poate accepta că în locul 
Bisericii Ortodoxe a fost mai fidelă şi obiectivă Sinagoga cu care 
se afla în conflict - conform episoadelor citate chiar de Canton (v. 
I, 1904: 402) - încă de când s-a stabilizat, în sec 11-1V 2 , Textul 
Masoretic (pe care îl avem în manuscris din sec X). 

Diferenţele nefilologice din acele pasaje mesianice sunt 
evidente. De pildă, în Ps. 21,17/22, 17, în loc de varianta 
Septuagintei, topv'ţciv ysîpâc ţiou xal rro5ac (confirmată de 
Vulgata şi Peshitta), „mi-au străpuns mâinile şi picioarele ”, 
Textul Masoretic are ’T '3N3 „ca de leu, mâinile şi picioarele 
mele”, kaari, DN3, ca un leu, şi kaaru, HK3, au străpuns, fiind 
apropiate, iar neînţelegerea putând proveni, confonn lui Mozley 

1 Prelipcean, 2003: 66, 74. Pentru teologia ortodoxă universitară 
românească actuală, Textul Masoretic are doar o autoritate din punct de vedere 
critic - deci una relativă, nu absolută -, în timp ce cel grecesc are în plus „o 
autoritate oficială”, care îi permite să fie folosit în Biserică. 

2 Cum arată Pells, (1911: 12-16) dând exemplul Părinţilor precum 
Epifanie, Ieronim, Iustin, Augustin, Irineu, care atacau alterarea, de către evreii 
de după Hristos, a textului - ce fusese păstrat cu sfinţenie până în timpul lui 
Iosif Flaviu - pentru a elimina urmele profeţiilor mesianice. Cu acelaşi scop al 
delimitării de creştinism, evreii au abandonat, din secolul II, Septuaginta, pe 
care o folosiseră 400 de ani, în mijlocul unor controverse cu creştinii, despre 
cine a falsificat Scriptura (iar controversele şi situaţia evreilor din acea perioadă 
sunt reflectate şi în tonul dur al unor expresii care au suferit intervenţii). Pells 
era deci de naivitatea consternat de Societăţii Biblice, care ignora cele mai 
vechi surse, şi prefera să publice traduceri după surse mai noi - într-adevăr, 
semnele vocalice ale Textului Masoretic datează de prin anii 600-750 (Kelley, 
1998: 14-15). 

(1905: 40), din confundarea (frecventă de altfel) a lui 7 cu 
Varianta masoretică, girată de Midraş şi Targum, e infirmată însă 
chiar de versiunea descoperită la Qumran, care are în acest loc TD 
- căci aleph cade uneori înainte de 1, în conjugarea verbului, cum 
mai remarcă Mozley, dar nu şi din rădăcina substantivului. 

(Oricum, paradoxul e că marea majoritate a traducerilor 
occidentale protestante preferă aici varianta creştină, făcând deci 
o compilaţie arbitrară şi alegând ce le convine din ceea ce 
consideră Cuvântul lui Dumnezeu. La fel fac de altfel şi cele 
româneşti, care le urmează pe cele occidentale. 1 2 ) 

In Ps. 39, 9-11/(40, 6-8) - 0u cr'ictv xcu Ttpoatţopctv oux 
Y]^elY]<ya.<; adj [ia Sk KctTY)prîau pioi - din Septuaginta, „Jertfă şi pri¬ 
nos n-ai voit, iar trup mi-ai întocmit ”, e redat: ri^şn'Kb nmni nit 
’b JTIŞ D’JŢN („Tu nu doreşti nici jertfă, nici dar de mâncare, ci 

mi-ai străpuns urechile”). Aici avem alt paradox: Rahlfs, 
contrazicând codicii greceşti din secolul IV, pune chiar în 
Septuaginta Societăţii Biblice Germane d)ria. Sk Karyjpriaco pcoi, 
bazându-se pe un text latin, care se presupune că ar fi fost tradus 
după Septuaginta din coloana a cincea a Hexaplei lui Origen (deşi 
ama era dat în Hexapla nu de LXX, ci de versiunile Aquila, 
Symmachus şi Theodotius ). Mozley avansează ipoteza că în 

1 Chiar şi influenta versiune King James nu urmează de fapt aici Textul 
Masoretic. După cum dezvăluia, în 1872, un traducător ieşean (Pallade), la 
traducerea primei Biblii „britanice” româneşti, „unii au folosit traducerea 
greacă a textului ebraic, alţii pe cea franceză, pe cea germană”, aşa că rezultatul 
muncii incongruente a opt persoane, cu moduri diferite de lucru, a fost „o 
amestecătură şi o traducere cât de liberă se poate, traduceri de traduceri”. De 
aceea, agentul Mayer a trebuit să studieze el însuşi capitol cu capitol textul, 
încercând revizuiri şi uniformizări (vezi scrisoarea co-revizomlui I. Pallade 
către dr. Alexander Thompson de la Iaşi, 2 noiembrie 1872 - Arhiva BFBS, 
BSA Dl/7 Editorial Correspondence Inwards). Totuşi, în loc de o cuvenită notă 
introductivă (care era interzisă), se oferea însă doar subtitlul îndoielnic: 
„tradusă întocmai după textul original”. 

2 New International Commentary (Declaisse-Walford, 2014: 373) 

YjSeX'/jaac; corfa, cuvântul atomici ar fi apărut prin mutarea lui 5 , de la 
rjGiXrjacig, intr-un manuscris uncial fără pauze, alături de ti, care 
putea semăna cu un p., iar săpatul la care face referire rnş ar fi 

fost înţeles ca o dăltuire, modelare 1 . Midraşul Sinagogii (1959:1, 
435) - preluat şi de Translator’s Handbook al UBS (Bratcher, 
1991: 384) - susţine că fraza ebraică s-ar referi la ascultare. în 
sensul cerut de Samuil lui Saul (I Reg. 15, 22) (deşi termenul se 
mai găseşte în Textul Masoretic doar cu sensul săpării de puţuri), 
dar lui Saul i se cerea, dimpotrivă, să se abţină şi să aştepte (I Reg. 
13, 13), nu să ia iniţiativa spunând tocmai: „iată vin”. Apostolul 
Pavel interpretează, totuşi, în Evr. 10, 5 în sensul: „suntem sfinţiţi 
prin jertfa trupului lui Iisus Hristos, nu prin jertfele legii” - iar el 
cunoştea, obiectiv şi filologic vorbind, bine textul legii, iar 
auditoriul său la fel - cum vedem, de altfel, în Evanghelii -, unde 
citatele date de Hristos după Septuaginta sunt înţelese imediat de 
auditori (mai ales că Hristos spune deseori că Psalmii au vorbit 
despre El 2 ). Sensul aducerii ca jertfă a propriei persoane în locul 
jertfelor de animale, aşa cum era citat pasajul cu referire la Iisus a 
fost, observă Cheyne (1904: 146), şi varianta care îi putea consola 


susţine în mod fals că txwga este „perhaps a variant tradition in LXX”, în timp 
ce „all extant LXX mss” ar avea coTÎa. De fapt, după cum arată nota din ediţia 
Rahlfs, codicii Vaticanus, Sinaiticus, precum şi Alexandrinus conţin varianta 
compatibilă cu interpretarea creştină, doar că apusenii preferă folosirea 
mărturiei latine din Gallicanum. Aici, Cheyne (1904: 178-179) are însă mari 
dubii că aşa ar fi arătat textul original ebraic, suspectând o transcriere greşită. 

1 „They will have understood ka [n ,- D] rit (elsewhere = opucrcrsiv) in the 
sense of cutting and shaping”. Sau chiar, la limită, s-ar fi putut încerca 
traducerea unui pasaj obscur printr-o parafrază la fel de obscură (de tip 
obscurum per obscurius) - Mozley, 1905: 74. 

2 Vezi Mat. 21, 42; 22, 43 şi 27, 46; Le. 24,44 etc. Psalmistul, ca profet al 
lui Iisus, vorbeşte de aducerea ca jertfă a propriei persoane - aşa este citat 
pasajul în Evr. 10,5. Este mult mai credibil că evreii să fi intervenit în acest 
pasaj din cauza interpretării creştine, decât ca Apostolul să fi dat greşit citatul, 
iar apoi scribii să fi rescris Psalmul pentru a se potrivi cu citatul favorabil 
creştinismului, cum ajung să spună susţinătorii autenticităţii Textului Masoretic 
(vezi Jobes, 2000: 97). 

pe evreii din diaspora - intr-adevăr, aceştia aşteptau să audă că nu 
mai trebuie să jertfească animale, nemaiavând instituţia Templului 
la îndemână. Cum onest remarcă acum postfaţa Good News Bible 
a UBS, există şi multe alte locuri din Septuaginta citate ca atare în 
Noul Testament, deşi apar într-o formă diferită în Textul 
Masoretic . 1 

Aceste exemple arată cel puţin că alegerea între Vechiul 
Testament în greacă (Septuaginta) şi cel în ebraică (Textul 
Masoretic) este una confesională, venind din modul de raportarea 
la tradiţia Bisericii răsăritene: aceasta a fost contestată de 
protestantism", precum şi de tradiţia traductologică latină rivală, 
de la versiunea lui Ieronim, devenită, pe fondul răcirii relaţiilor cu 
Estul, cea autorizată pentru Biserica Catolică şi sursa primelor 

1 Am tratat mai multe din ele în teza mea, Psaltirea naţională. 
Introducere în filologia celid mai longeviv text literar românesc (2018, Piteşti, 
Mediaprint). 

2 Luther critica, pe de o parte, exegeza evreilor asupra Psalmilor pentru că 
excludea sensul profetic mesianic, dar, după învăţarea limbii ebraice, s-a bazat 
tot mai mult pe Textul Masoretic (Schwartz, 1955: 174-175). „The gospel, 
Luther wrote in 1524, has been given to man through the Holy Ghost only, but 
His message was transmitted by means of language, for words are the vehicle of 
thought, they are like a shrine in which God’s truth is found”, mai citează 
Schwartz (1955: 193 - după Werke, Weimar Ausgabe, voi XV, p. 37/3-6) - 
aparent, ideile fiind preluate de la prietenul Melanchton -, apoi notează: „There 
is thus a close connexion between the content of Holy Writ and its actual 
wording in its original languages. It is necessary for the understanding of 
Scripture to study the exact meaning of the text in the original languages, for 
words are the vehicle of thought, they are like a shrine in which God’s truth is 
found” (ibid.: 193-194). Convins că un teolog nu se poate baza pe traduceri ale 
Bibliei (An die Ratsherren... - Weimar Ausgabe, voi. XV, p. 40/14-26, apud 
Schwartz, 1955: 196), Luther îi condamna pe traducătorii Septuagintei în 
termeni duri: „They were «not learned», ingnorant of Hebrew, their rendering 
is most inept, and they misunderstood the words and idioms of speech. Finally 
Luther reproaches the translators of the Septuagint for falsifying the text” - 
Tischreden, voi IV, Weimar Ausgabe, nr. 4896 (6-16 mai 1540) şi nr. 5001 (21 
mai-11 iunie 1540), apud Schwartz, 1955: 201-202. Chiar şi pe evrei îi acuza că 
nu înţeleg Scriptura pentru că nu ştiu destulă ebraică - şi la fel gândeau şi 
ceilalţi lideri ai Reformei. 

traduceri protestante (astfel, lumea protestantă şi cea catolică au 
putut ajunge, în sec. XX, la o reconciliere apuseană, opusă 
tradiţiei răsăritene) 1 2 . 

Se trece la programul propriu 

Despre Barker (care revine în vizită şi în 1857, apoi moare în 
1859), se poate spune (ca şi despre Pinkerton) că şi-au câştigat 

.9 

totuşi un loc în istoria Bibliei Bisericii Ortodoxe româneşti . 
Succesorul lui Barker, Rev. Alexander Thomson, va trece însă la o 
altă etapă: aşa cum s-a procedat şi în Rusia, după câştigarea 
încrederii prin tipărirea textului avizat de clerul local, se produce 
pe cont propriu Biblia în româneşte, după standardele proprii. El 
tratează (Birtz, 2013: 16) cu Constantin (Costache) Aristia, actor, 
om de litere şi om politic de origine greacă, iar acesta traduce, 
după versiunea N. Vamvas (care apare într-o ediţie integrală în 
1850), Geneza, Psalmii şi Isaia, care apar la Bucureşti în 1859, cu 
supratitlul Biblia Sacra - la fel ca al traducerii unei părţi a Bibliei 
publicate la Paris în 1858 de prietenul său, omul de litere Heliade 
Rădulescu. Ideea cărturarului Heliade, care încercase o 
re traducere cu reînnoire de limbaj, fusese criticată sever de 
mitropolitul ortodox Şaguna (v. Moceanu, 2003: 157, 184), care 
tipărea în mod oficial vechea Biblie, cu ajustări ale versificaţiei 
după Biblia ateniană din 1843 (şi susţinând că limba Bibliei nu 
trebuie refonnată radical). Probabil dintr-un spirit contestatar faţă 
de conservatorismul mitropolitului Şaguna, traducătorii Bibliilor 

1 Totuşi, când arhim. Scriban întreabă, despre diferenţele mesianice 
dintre LXX şi TM, dacă se va menţiona în text sau măcar în notă diferenţa 
privind cronologiile din Daniel, agentul Kilgour răspunde în singurul mod 
posibil: arogant şi inflexibil, îi spune că „Septuaginta, oricât de interesantă ar fi, 
nu face obiectul Societăţii" - v. Conţac, 2014: 112-113. 

2 în 1854, îl mai găsim în arhive (BSA/D1/2 Foreign Correspondence 
Inwards, Scrisoarea către Barker, din 23 februarie 1855) şi pe agentul S. 
Mayers, care, pe fondul cererii mari, dubla preţul la Noul Testament în Ţara 
Românească şi Moldova. Vindea chiar mii de exemplare, fiind uimit de „the 
brilliant perspective” de a propaga cuvântul lui Dumnezeu tocmai în această 
parte a lumii - după ce anterior nu avusese niciun succes ca misionar între evrei 
(la fel ca şi Barker, de altfel, între turci). 

britanice au repetat totuşi experimentul lui Heliade, preferând 
limbajul burghez al epocii (atunci, mai modern decât cel tradi¬ 
ţional, dar azi mai arhaic şi mai neinteligibil). Un argument al 
traducerilor lor era nevoia reînnoirii periodice a limbajului biblic 
(pentru ca, aşa cum spunea şi Regula 7 pentru traducători, să fie 
utilizată „limba reală şi înţeleasă” - Rules, 1906: 4). Psalmii mai 
apar şi în 1863, la Bucureşti, într-o traducere realizată de alt 
român cu origini greceşti, Stefanide, împreună cu un evreu creştin, 
Keller, agent al BFBS în Ţara Românească - începând cu această 
ediţie, Psaltirile „britanice” afirmă în subtitlu că traducerea este 
„întocmai după textul original”. Apoi se lucrează la un Vechi 
Testament complet, de către profesorii Nifon Bălăşescu, Ieronim 
Voruslan, C-tin Erbiceanu şi F. Dubău, plus revizorii V. Pallade şi 
W. Mayer 1 . Aşa se ajunge la Vechiul Testament din 1865-1859, 
apoi la Biblia din 1871, republicată în 1873 (Pesta) şi în 1874 
(Iaşi) - într-o versiune cu o limbă ceva mai îmbunătăţită (cu mai 

1 Vezi şi p. 24, nota 1. în catalogul Darlow-Moule (1903: 1293), despre 
acest Vechi Testament găsim menţiunea următoare: „Lucrul a fost început de 
N. Bălăşescu, un profesor de la Bucureşti, care a tradus Pentateuhul din 
versiunea greacă modernă. Această traducere a fost revizuită de Ieronim, care a 
continuat-o, lucrând din ebraică, şi a dus-o până la sfârşitul cărţii II Samuel - şi 
de asemenea a încheiat o versiune a Psaltirii. Toate cărţile rămase, în afară de 
Ieremia şi de Plângeri, au fost traduse din greaca modernă - cu raportare la 
versiunea latină a lui Tremellius şi Junius de către alţi doi profesori de la 
Seminarul din Iaşi, anume F. Dubău şi C. Erbiceanu. Ieremia şi Plângerile au 
fost traduse de Ghenadie. Secţiunea I Samuel-Maleahi a fost revizuită, înainte 
de publicare, de către W. Mayer. Această nouă versiune a fost tipărită cu 
caractere latine, în trei volume, datate 1865 ( Gen.-Rut ), 1867 (/ Sam.-Ps.) şi 
1869 ( Prov.-Mal .). Ortografia folosită s-a bazat pe sistemul adoptat de N. 
Bălăşescu.” în 1871, urmează şi Noul Testament revizuit de W. Mayer, iar în 
1873, Sfânta Scriptură, la care W. Mayer, cu ajutorul lui Vasile Pallade 
(profesor la Iaşi), mai revizuiesc secţiunea Geneza-Rut. Versiunea este 
retipărită şi în 1874. Birtz (2003: 17-20) arată că Bălăşescu tradusese până la 
Rut, şi observă că Mayers a făcut revizuirea, cel mai probabil, pe baza 
versiunilor King James şi Luther. Conţac (2011: 82) mai spune şi că Pallade a 
comparat cu versiunile franţuzeşti Osterwald şi Martin. 


28 



puţine neologisme, dar cu Iehova în loc de tradiţionalul Domnul ) ! 
şi unde accesul la sursă se arată totuşi şi din semnalarea cu font 
italic a completărilor, în textele eliptice (deşi păstrează în acelaşi 
timp influenţele versiunilor occidentale - cum se vede, de pildă, în 
cazul versetului în Ps. 68, 6, despre „singuraticii”, pe care 
Dumnezeu „îi aşază în familii”). Textul se retipăreşte până în 
1921 - când se renunţă la Iehova, deşi se păstrează, de pildă, Iah 
în Ps. 68, 4 1 2 . Era însă, în fine, o traducere după criteriile agenţilor 
BFBS, chiar dacă constituia un amestec hibrid de neologisme şi 
arhaisme, de opţiuni impuse confesional şi pretenţii de fidelitate 
traductologică. 

Acceptare, din partea clerului 

Până acum BFBS lucrase, în general, cu învăţaţi ortodocşi, 
care o făceau ca un exerciţiu cultural personal - deşi, cel puţin în 
cazul Vechiul Testament, nu se aşteptau ca textul lor să fie admis 
de Biserica Ortodoxă. Se respectau în aceasta indicaţiile de la 
Fondra, care recomanda angajaţilor să servească adevărul, evitând 
controversele 3 şi lucrând cu toate confesiunile - în Regulile 
pentru translatori 4 se prevedea şi ca, la elaborarea unui text, să se 

1 Nu e clar ce raporturi a avut profesorul de ebraică (de la institutul 
ortodox) Nicolae Nitzulescu cu acest text al Vechiului Testament. Nitzulescu ar 
fi tradus la rândul său cel puţin Psaltirea, iar textul ar fi aparţinut BFBS, cel 
puţin după moartea sa, din 1904, iar o ediţie biblică „Nitzulescu” (purtându-i 
neoficial numele, de fapt, pentru Noul Testament, pe care îl tradusese în 1897), 
ar fi apărut şi în 1906 (Conţac, 2011: 84), apoi în 1911 şi 1921. Dar textul 
Psaltirii din această Biblie 1921 este încă identic cu cel din 1874 - care diferă 
de cel din 1871 ca o reşlefuire, destul de serioasă, faţă de vechiul text de bază - 
astfel că Psalmii ar putea fi încă atribuiţi tot lui Ieronim Vomslan, cu o 
revizuire mai masivă a lui Mayer, deci nu putem vorbi de vreun corpus al lui 
Nitzulescu. 

2 Aşa cum face versiunea King James - deşi versiunea Darby, de 
exemplu, a redat astfel pe nţ, consecvent, şi în celelalte locuri. 

3 Conform lui Steer (2004: 58, 309), colportorul trebuia să evite 
controversele, să nu facă prozeliţi şi să nu detaşeze pe nimeni de la confesiunea 

lui. 

4 Regula nr. 16: „Consultation with representatives of the leading 
churches using the language” (Rules, 1906: 11). 

arate respect pentru sensibilităţilor bisericilor locale, ai căror 
lideri trebuiau consultaţi, spre a se evita termenii direct ofensatori. 

Exista, în acelaşi timp, o doză de naivă neînţelegere 
reciprocă, românii purtându-se poate ca nişte provinciali uşor de 
păcălit: nu doar conducerea de stat încuraja, din considerente 
politice, acţiunile Societăţii, dându-le tot girul 1 , dar, la fel cum se 
primea şi „the cordial approval of the Russian Orthodox Church” 
(Roe, 1965: 63), şi clerul românesc oferea sprijin, uneori, poate, 
din bonomie şi ignoranţă. Spre deosebire de ortodoxul Heliade, 
condamnat sever pentru mult mai puţin, activitatea Societăţii nu 
primea nici un reproş, ba, dimpotrivă, aprecieri, din partea 
intransigentului mitropolit Şaguna (Birtz, 2013: 21). Mai mult, 
chiar o autoritate eminamente spirituală, ca Sfântul Calinic de la 
Cernica arată faţă de ea atitudine pozitivă şi protectoare 2 . Spre 
deosebire de societăţile catolice, care văzuseră, de la început, 
invariabil, în BFBS doar o „organizaţie protestantă” 3 , la noi făcea 
o bună impresie hărnicia biblică a englezilor, a cărei latură 
subversivă nu era sesizată sau era minimalizată, fiind apreciat mai 

1 „The Rumanian Government's attitude was one of more than mere 
tolerance, for a directive from the Ministry of the Interior issued in 1910 
requested that every facility be given to the Society’s Agents in the various 
provinces of the country, and emphasised their right to circulate the Bible by 
means of colportage. Here too the Orthodox clergy were generally well 
disposed, and on many occasions shared in the work of selling the Society's 
versions, but the major part of this task fell of course upon the colporteurs, two 
of whom lived permanently in Rumania, being joined from time to time by 
others from Servia or other neighbouring countries” (Roe, 1965: 75). 

2 Birtz 2013: 18, 21. Ceea ce arată că Sfanţul considera „partea 
luminoasă” de mai mare importanţă decât „cea întunecată”, cel puţin în 
contextul local. 

3 Şi, „in terms of its legal constitution, this is doubtless the most tenable 
view”, recunoaşte Roe, mai ales că, cel puţin o „minoritate”, dar cu o 
importantă contribuţie în donaţii (şi cu o influenţă decisivă, cum s-a văzut în 
1825), a considerat mereu lucrarea Societăţii ca un „puternic mijloc de a 
corecta erorile romane, şi un stimul reformării Bisericii” (Roe, 1965: 277 - 
citatul se referă în mod direct la Catolicism, dar, indirect, şi ţinând seama de 
contextul lui, în egală măsură şi la Ortodoxie, ca Biserică tradiţională). 

mult armistiţiul ecumenic 1 declarat. Aşa cum observă Canton, 
agenţii Societăţii erau trataţi de români „mai bine decât oriunde în 
altă parte”". Colportorii cereau de la Biserica Ortodoxă, pe care în 
fond încercau să o submineze (ca pe o manifestare de „formalism 
şi superstiţie” ) toleranţă, recunoscând că nu înţeleg tradiţia locală 
- lucru care astăzi nu pare de laudă nici istoricilor entuziaşti ai 
Societăţii, deşi, în unele privinţe, aceasta reprezintă principala lor 
scuză 4 (totuşi ei lucrau la ruinarea elementului „transcendent” al 
ecumenismului - v. Steer, 2004: 57 -, transformând Biblia într-o 
unealtă a conflictului confesional). 

Latura lui Cornilescu 

Partea grosolană a prozelitismului Societăţii în România 
ajunge la apogeu prin ediţia Cornilescu. Când fondatorii BFBS 
stabileau regula fundamentală, „fără note şi comentarii”, 
gândindu-se cât de „unashamedly” au fost ele adăugate Bibliei de 

1 Probabil, în timp ce BFBS voia să îi „amendeze” pe ortodocşi, 
ortodocşii considerau că pot „amenda” efectele muncii BFBS. 

2 „Nowhere on the Continent had its agents more complete freedom of 
action. The colporteurs were welcomed by prefect and bishop; permits were 
dispensed with by the chief of police; they were hospitably received at the 
monasteries] (...) no opposition, mockery, and misinterpretation to endure” 
(Canton, 1910: III, 221). 

3 Ibid. - căci asta înţelegea Canton că vor românii: să se „amendeze” 
după modelul protestant. 

4 „To the tortuous background of Balkan history between the wars the 
work of the Society’s colporteurs appears curiously unrelated. From the 
standpoint of a later age one might wish to have seen an increasing involvement 
of the Society with the Churches, and particularly with the Orthodox Church in 
these countries. It must be recognised, however, that such involvement was not 
a basic element of the Society’s policy between the wars. From the Orthodox it 
sought only tolerance and understanding; among Roman Catholics it sought 
nothing more than liberty, and whilst recruiting its staff almost entirely from 
small Protestant minorities, the Society was particular never to become so 
involved with any one of them as to become identified with it in the eyes of 
governments” (Roe, 1965: 268). Faptul că ei luptau împotriva a ceva ce 
cunoşteau atât de puţin este şi un motiv ca Biserica Ortodoxă să se simtă la fel 
de puţin ofensată. 

la Geneva (Steer, 2004: 34), nu s-au gândit că cineva va trişa 
această regulă introducând, tot unashamedly, notele şi 
comentariile chiar în textul traducerii Scripturii. Spre deosebire de 
cazurile anterioare, în care Societatea a iniţiat contacte cu 
persoane având o competenţă probată, în cazul Cornilescu a fost 
vorba de o iniţiativă personală, doar pe fondul unei agende 
confesionale convergente 1 . Pentru că se potrivea cu opiniile 
agenţilor în contestarea Bisericii Ortodoxe 2 el a reuşit să-i 
detennine pe aceştia să încalce orice principiu al prudenţei în 
privinţa versiunii sale: s-a renunţat la revizuirea traducerilor 
anterioare, precum şi la reînnoirile periodice ale limbii. De 
asemenea, s-a abandonat cu totul neutralitatea şi respectul pentru 
cultul majoritar - ba, mai mult, cu aceeaşi versiune s-a încălcat şi 
principiul iniţial al contributivităţii: în ea s-au pompat resurse 
financiare pentru tiraje colosale, împărţite gratuit - ceea ce se 
considera, apoi, sofistic, drept un succes al textului 3 . 

Competenţa lui Cornilescu era mai degrabă de traducător din 
limbile moderne. De aceea, pentru limbile biblice, s-a bazat mai 

1 Societatea şi-a încălcat propria regulă de a nu se baza pe persoane fără o 
calificare ( scholarly and linguistic ) recunoscută, şi în nici un caz pe o persoană 
singură (Regula nr. 16 - Rules, 1906: 11). Cu Cornilescu nu colabora nimeni 
(Conţac, 2014: 132), nu era garantat de nici o autoritate competentă ( ibid.: 135), 
ba chiar Societatea era prevenită, în egală măsură de sfătuitori români (vezi 
Iorga - ibid.: 143) şi străini, iar textul a rămas neevaluat de nimeni {ibid.: 136), 
în contextul unei stranii urgenţe {ibid.: 153). Se pare că regulile respectabile ale 
Societăţii erau făcute pentru a fi ignorate. De altfel. Regula 3 prevedea, arbitrar 
şi hilar, ca versiunile englezeşti Autorizată şi Revizuită să fie o sursă 
universală, pentru toate traducerile biblice. 

2 La care s-a ‘convertit’ în mod autentic (Conţac, 2014: 93, 96). 

3 „Colportage was not resumed in Rumania until early 1922. [...] In 
1924, however, nearly 100,000 copies were circulated, compared with 5,000 in 
1920. This steadily increasing circulation was greatly stimulated by the 
publication in 1921 of a translation of the New Testament and Psalms by a 
Rumanian Orthodox scholar, Cornilescu. Although this translation was not at 
once adopted as the Society’s official Rumanian text, it was widely circulated 
by the Society’s colporteurs, and proved extremely popular” - scrie Roe (1965: 
267), fără să detalieze ce înseamnă „extremely popular”. 

mult pe ediţiile Segond şi Darby, pretextând că sunt „corecte 
ştiinţificeşte” (Comilescu 1923: 569) - un argument ridicol, în 
cazul compilaţiei Darby şi astfel se explică de ce el fost gata cu 
ea mai repede, când alţi lucrători la traduceri erau acuzaţi că 
întârzie (arhim. Scriban, Gala Galation, Nicodim Munteanu) - v. 
Conţac, 2014: 112-116, 128. Unica ei calitate, faţă de ediţiile 
britanice anterioare, folosirea, în general, a unei limbi banale, deşi 
în multe locuri plată, lipsită de stil şi cu confuzii de exprimare - 
frumos spus „colocvială”, cum o descria alt traducător din epocă, 
arhim. Scriban ( ibid .: 121), deşi norma nr. 7 a traducătorilor 
BFBS cerea „to avoid colloquial expression unworthy of the 
Book” ( Rules , 1906: 4) - vine la schimb cu abandonarea 
responsabilităţii (Henderson, 1824: 5) faţă de text, dar toate 
lipsurile traducerii sunt disimulate îndărătul cauzei confesionale 
pe care şi-o asumă zgomotos (ca şi cum orice distorsiune e admisă 
dacă ea se potriveşte cumva cu propriul adevăr confesional), aşa 
încât e greu să îi mai fie făcută vreo critică fără a fi acuzat de 
partizanat, de către partizanii ei confesionali. 

Aceasta a fost singura ediţie a BFBS condamnată explicit de 
reprezentanţi ai Bisericii Ortodoxe Române. Dar, în ciuda 
afirmaţiilor severe făcute de un influent teolog universitar într-o 
revistă oficială (David, 1957: 30-39), nu i se poate atribui lui 
Cornilescu întreaga lucrare de confesionalizare a textului biblic, 
contribuţia lui constând mai mult în colectarea sistematică a 
tuturor sugestiilor în această direcţie - din ediţiile britanice 
anterioare în româneşte, din partea agenţilor, a mişcării 
neoprotestante locale, precum şi din versiunile străine pe care el le 
considera respectabile. La acestea a adăugat, desigur, şi 
intervenţiile sale, exploatând orice mic pretext din noua tradiţie 
traductologică în direcţia sensului dorit - pentru a crea un text 
etalon al resentimentelor faţă de Biserica Ortodoxă. Aceste 
alterări arbitrare încălcau flagrant, desigur, şi principiile pe care le 
afirma el însuşi: „n-am ţinut seamă de niciuna din consideraţiunile 
pe care le-ar putea aduce vreo confesiune asupra textului”, căci 
„textul trebuie lăsat aşa cum e”, de vreme ce „Biblia este şi 

rămâne mai presus de orice confesiune şi ei trebuie să i se supună 
orice confesiune care vrea să se întemeieze pe Biblie în susţinerile 
ei”, pretindea el, chiar în oficiosul Patriarhiei (Cornilescu, 1923: 
567-570). 

Intervenţii ce produc o pseudo-Biblie 

A sărit în ochi de la început, la versiunea sa (una foarte 
liberă, mai degrabă o parafrază decât o traducere - Conţac, 2014: 
132, 124 şi 136), modul diferit în care redă cuvântul Sixcuog: 
iniţial, chiar printr-o perifrază de cinci cuvinte, o adevărată 
definiţie, ce a fost observată şi de agenţii Societăţii (Conţac 2014: 
177, 214 etc.). După ce aceştia l-au convins să renunţe la ea 1 , a 
ales o altă soluţie, care e la fel de puţin traducere, ci mai degrabă o 
amendare a Bibliei. El pune peste tot în loc de drept (de pildă în 
Mat. 25, 46), neprihănit, ceea ce corespundea, de fapt, în 
româneşte, cu âyvog (2 Cor. 7, 11), ăamĂog (1 Pt. 1, 19) sau 
aywyoc (Iuda 24) - dar el traducând şi aceste cuvinte practic la fel: 
fără prihană. De asemenea, 5ixcuoauv>] (de pildă, în Rom. 6, 18) e 
redat ca neprihănire, aici despărţindu-se şi de sursele sale (Segond 
dă jnstice, iar Darby, în linia tradiţiei englezeşti, righteousness 2 ). 
Asta, deşi în limba română, cuvântul drept sună suficient de 
natural (ca şi în franceză: homine juste) - spre deosebire de limba 
engleză, unde „righf’, „righteos” nu se atribuie, uzual, oamenilor, 
iar „just” e restrâns la judecători. Cornilescu nu se opreşte însă 
aici cu perifrazele explicative. Cuvios (ocnoţ 3 , echivalentul lui 
Tpn), este redat uneori: cel preaiubit (conform sugestiei lui 
Segond: ton bien-aime ), dar în Ps. 86, 2 ('JK Torn? ■’Uişj rnpu?) 4 , 


1 A facut-o chiar „plângând” (Conţac, 2014: 202). 

2 Pe când traducerea lui Cornilescu ar fi echivalentă cu unspottedness, 
unblemishedness ori unstainedness. 

3 Traductibil, conform dicţionarului Gingrich (inclus în Bible Works 9), 
prin: pious, devout, godly, pleasing to God. 

4 LXX: (puXa^ov Trjv P ou 8ri ocnoţ eîţu; Darby: „Keep my soul, /or 

Iam godly”-, Segond: „Garde mon âme, car je suispieux!”). Ton este „bun”, în 
2 Sam. 22, 26 şi Ps. 18, 26; „sfânt” în „Deut. 33, 8”; „prea-iubit” în 1 Sam. 2, 9, 

de pildă, găsim perifrază: „Păzeşte-mi sufletul, căci sunt unul din 
cei iubiţi de Tine!" - încălcând astfel şi Regula nr. 8 ( Rules , 1906: 
3), privind uniformitatea traducerii termenilor ce redau moral and 
spiritual attributes. 

In acelaşi fel, caută să redea obsesiv doctrina protestantă a 
îndreptării prin credinţă, nu doar eliminând ideile de om sfânt, 
cuvântul nădejde şi ideea de mântuire la viitor, ci şi intervenind în 
orice context posibil. 

De pildă, în Ps. 40, 13 (39, 16), redat în versiunea de linie 
sinodală (2014): „că m-au împresurat rele, cărora nu este număr; 
ajunsu-m-au fărădelegile mele şi n-am putut să văd , el schimbă 
la nitob Ţibrr'Kbr sensul infinitivul construct nitob, adăugând în 

•5 

loc precizarea: „Şi nu le mai pot suferi vederea” - exploatând din 
nou o sugestie a lui Segond. Astfel, sensul nu mai este tulburarea 
vederii din cauza suferinţei pricinuite de păcate, ci că psalmistul 
nu vrea să se gândească la păcatele proprii. 

Traducerea cu image de la Segond, şi unele unele locuri 
traduse echivoc în ediţiile anterioare ale Noului Testament 
„britanic” îi dau lui Comilescu şi ideea să pună semnul egal între 
cultul icoanelor şi idolatrie (în consens de altfel cu agenţii din 
istoria lui Canton). In contextele infamante din Rom. 1, 23 şi 
Apoc. 13, 14, găsim cuvântul „icoană” (eng. icon), care în limba 
română desemnează explicit picturile religioase cu care ortodocşii 
îşi ornează bisericile şi pe care le venerează, în virtutea unei vechi 
tradiţii teologice (de dovedire a Incarnării) - ignorată însă de 


precum şi în 2 Ch. 6, 41 şi Ps. 16, 10; „un om pe care îl iubeşte”, în Ps. 4, 4; „cel 
iubit de el”, în Ps. 30,4 şi 31, 24; „iubitul său”, în Ps. 85, 8; „om evlavios”, în 
Ps. 12, 2 şi Ps. 32, 6; „credincios”, în Ps. 37, 28 şi 50, 5; „milostiv”, în Ier. 3,12, 
sau, în forma negativă, „nemilos”, în Ps. 43, 1; „om de bine”, în Mic. 7, 2; 
„binevoitor”, în Ps. 52, 11. 

1 Cf. traducerea NIV (în Bible Works): „For troubles without number 
surround me; my sins have overtaken me, and I cannot see”. 

2 LXX: xa\ otix ^5uv^0>]v toii (3Â£7T£iv. 

3 Adică, rămânând la transpunerea englească, ajunge la „I cannot suffer 
see them - i.e. my sins)”. 

colportorii din epocă ai Societăţii 1 2 . Şi în Vechiul Testament, 
găsim bvB (yXuTTTog) - „chip cioplit” (graven imagef, redat în Ps. 
97 (96), 7 tot ca „icoană”: „Sunt ruşinaţi toţi cei ce slujesc 
icoanelor şi cari se fălesc cu idolii”. (Această concepţie nu e 
limitată la anii ‘20 3 , dar între timp aceste tendinţe polemice au fost 
totuşi abandonate chiar în Marea Britanie - de unde s-a finanţat 
versiunea lui - acolo unde poţi vedea acum icoane ortodoxe şi 
bisericile anglicane). 

Alte aspecte, privind gradul de expresivitate al limbii, care o 
fac inferioară vechilor traduceri tradiţionale, le-am arătat în 
studiul nostru, „Psaltirea naţională”. Se poate spune, în general, că 
textul poetic îi ridică probleme lui Cornilescu, chiar producând 
confuzii, prin omonimiile neglijente 4 . 

în Ps. 66, 2 (65, 1) (in“?nri TirD iQ'ţy), unde versiunea 
tradiţională avea „daţi mărire (cf. Sote So'ţciv) laudei Lui” 5 , 
Cornilescu, căutând să-l copieze cât mai fidel pe Segond 
(„celebrez sa gloire par vos louanges!”) găseşte o formulă 
nefirească: „Măriţi slava Lui prin laudele voastre”, unde, măriţi se 

1 Conform relatării amintite (v. p. 16, nota 1) a lui Canton (1904:1, 415) 
din Rusia, un om ar fi înţeles din Vechiul Testament că icoanele sunt totuna cu 
vechii idoli de lemn - iar Agenţia Rusă a Societăţii ar fi căzut tocmai din cauza 
temerii clerului că oamenilor le vor fi deschise minţile de către adevărul 
Scripturii. 

2 Vezi Lev. 26, 1. 

3 După Basil Atkinson (1965: 104), bisericile nereformate sunt pline de 
noi idoli, care încalcă Lev. 19, 4: „This commandment is constantly broken in 
the unreformed churches to-day. They fiii their places of worship with images. 
They thus display unholiness.” 

4 în timp ce la ei acasă englezii promovau doar Versiunea Autorizată, 
având „strength” şi „majesty”, ca un text în limba lui Shakespeare (Steer, 2004: 
35). Dacă tot se recomandă drept „cea mai mare întreprindere literară din 
istorie” (ibid.: 69), şi traducerile publicate peste hotare de BFBS ar fi trebuit să 
fie mai literare. 

5 în versiunea KJV: make his praise glorious. 

poate înţelege, din cauza omonimiei din româneşte, cu sensul de 
‘a spori’ 1 2 evident - departe de intenţia textului original. 

La fel, în 22, 27 (21, 32), sintagma seminţiile neamurilor 
este transpusă, pentru a se apropia cât mai mult de limbajul 
prozaic şi de sursa Darby, familiile neamurilor, ceea ce în 
româneşte, din cauza omonimiilor, se poate înţelege mai degrabă 
ca familiile rudelor". 

Acuze de persecuţie 

Pentru Comilescu, traducerea Psalmilor e locul unde, într-o 
cheie personală, îşi exprimă resentimentele faţă de reprezentanţii 
Bisericii Ortodoxe, faţă de care clama postura dreptului 
persecutat 3 . Specific cazului său (dar oarecum în linia impresiilor 
agenţilor BFBS în lumea ortodoxă, mai ales în România) este că 
ideea de „persecutori” reprezintă un nume de ocară, nu unul de 
temut, neavând de fapt puterea de a face rău. în 86, 14(85, 13), de 
pildă, D’V'IV n 7y- transpunerile „the assembly of the violent”, de 
la Darby, şi „une troupe d’hommes violents”, de la Segond, devin, 
la Comilescu, într-o nuanţă peiorativă, „o ceată de oameni 
asupritori” 4 . La fel, în 82 (81), 7 (ibari Dnţyn Tnţoi /Biblia 
sinodală 2014: şi ca unul din căpetenii cădeţi ), Comilescu alege, 
profitând de omonimia traducerii după Segond („vous tomberez 
comine un prince quelconque”), cel mai jos sens al lui unul (tnţţ): 

1 Ceea care ar echivala, în englezeşte, cu: magnify, extend, increase, 
augment. 

2 De la the kindreds of the nations (KJV), prin Darby (the families of the 
nations), la Comilescu ajunge să sune & families of the kindreds. 

3 V. Conţac, 2014: 93. Deşi el era cel care ataca şi se despărţea în mod 
conştient de Biserica Ortodoxă, care însă nu voia şi nu putea prigoni pe cineva 
din alte culte, mai ales la adăpostul tutelei BFBS şi al prinţesei Ralu Callimachi. 

4 Căutând parcă înadins, prin conotaţiile lui ceată, să se depărteze cât mai 
mult de sensul versiunii tradiţionale ortodoxe, „adunarea celor tari” (Biblia 
2014, Ps. 85, 13) care îl redă pe cmvaycoyr) xpcmawv din LXX. De fapt, D’Ş'Hy 
înseamnă atât cei violenţi, tirani, asupritori (v. Is. 29, 20), cât şi cei cu 
autoritate (v. Ier. 20, 11). Versiunea NAB are „ a ruthless bând [has sought my 
life]”, iar KJV, „the assemblies of violent meri’\ 

fără importanţă, oarecare : „veţi cădea ca un domnitor oarecare” 
desigur, în aceeaşi cheie autobiografică. 

Nici una din ediţiile britanice anterioare, nici Segond şi nici 
Darby nu i-au dat lui Comilescu sugestia să traducă, în Ps. 1,1, în 
loc de „fericit bărbatul care n-a umblat în sfatul necredincioşilor” 
(Biblia 2014), „ferice de omul care nu se duce Ia sfatul celor răi”. 1 2 3 
Profită că în română sfatul (n^p/(3ouAyj), venit din slavonul 

c'tBt.TB, are un triplu sens {consiliere, opinie sau adunare), pentru 
a găsi un sens care se potriveşte cu calitatea sa de fondator de 
denominaţiune nouă în România . Insă prepoziţia ebraică 3, ca şi 

cea greacă (ev), nu indică direcţia unei mişcări, ci influenţa - aşa 
cum găsim în majoritatea traducerilor moderne, şi în multe alte 
locuri din Psalmi, unde necredincioşii caută să îşi impună voinţa 
prin intimidare - nefiind deci vorba de vreo prezenţă fizică la o 
adunare eclezială. 

E uimitor cum o persoană care se dedă la astfel de artificii în 
traducere s-a putut bucura atâta vreme de respect din partea 
mişcării Societăţilor biblice. Dacă la început, agenţilor nu li s-a 
părut ciudat că în corespondenţă el, fost diacon, accepta să fie 
numit „Reverend” (de altfel, în 1919 îşi purta în public hainele 
preoţeşti, deşi nu mai slujea şi se dezisese de Biserica Ortodoxă - 
Conţac, 2014: 93, 96), în timp ce respingea legitimitatea ierarhiei 
ortodoxe (şi traducea într-un mod special textele de la care 

o 

principiul ei se revendica ), inconsistenţa personajului a fost 
sesizată, se pare, mai târziu, de către şeful UBS, Beguin, care 

1 LXX: Maxâpioţ ăvY\p o; oux £irop£u0>] iv fiovĂfj âasfitiv. Vg: Beatus vir 
qui non abiit in consilio impiorum. TM: D’PUH J1ŞP3 

Psaltirea slavonă 1751: BAxeirb Myxi, Hxe ne hae ha cobLttj He^ecTHBbixi. 

2 Cu ajutorul BFBS, sporind diviziunile între creştini, în loc să le reducă. 

3 Precum în Ps. 110, 4, unde, pentru rrm/Tâ^iţ, găsim „felul lui 
Melhisedec” în loc de „ rănduiala ” (ca în versiunea ortodoxă - Biblia 2014, Ps. 
109, 4), sau „ chipul” , ca în Biblia britanică atribuită lui N. Nitzulescu (1921). 

spunea: „Cornilescu was noi to be trusted” 1 . Astăzi traducerea lui, 
depăşită din toate punctele de vedere, atât ştiinţific şi din 
perspectiva relaţiilor interconfesionale, e încă susţinută din păcate 
de UBS, din motive diverse (unul fiind cel al copyright-ului). 

UBS şi Patriarhul Justinian 

După acest minim în relaţiile ecumenice (simultan cu un 
maxim al tirajelor), în anii ‘60 începe totuşi din nou să iasă la 
iveală din nou şi „the bright side” a mişcării Societăţilor Biblice - 
devenită între timp universală. Un nou episod de colaborare fruc¬ 
tuoasă are loc după ce în locul BFBS începe să acţioneze UBS, iar 
de această dată pârghiile politice au fost utile, căci organismul a 
reuşit să găsească un modus vivendi cu guvernările comuniste din 
Europa de est (Robertson 1996: 248), inclusiv cu cel din România, 
contribuind la tipărirea unei Biblii Ortodoxe în 1968. Proaspătul 
preşedinte comunist, Nicolae Ceauşescu, îşi dorea o îmbunătăţire 
a relaţiilor cu Anglia, unde avea să facă o fastuoasă vizită 2 , iar 
Departamentul Cultelor din cadrul Guvernului dorea oprirea 

1 „Monsieur Beguin informed Dr Cockburn this morning in conversation that 
Mr Cornilescu was not to be trusted. (The conversation was about getting 
Roumanian Bibles into Roumania) 5.9.56” (Mise. Memos. Re. Scriptures for 
Rumania 1947-68, Dosar D8 - 22-3, Arhiva Bible Society, Cambridge). 
Sublinierea aparţine autorului notiţei. Era vorba de trimiterea de Biblii în 
România, ceea ce ar fi presupus şi contacte cu reprezentanţi ai BOR. Nu 
cunoaştem detaliile discuţiei dintre secretarul general al UBS, Olivier Beguin, 
şi activistul World Council of Churches, J.H. Cockburn, însă termenul folosit 
arată că nu mai făcea aceeaşi impresie „convertirea” autentică a lui Cornilescu 
- altfel, cum poţi spune despre cineva care L-a întâlnit pe Dumnezeu că nu e de 
încredere (nu că nu trebuie expus)? Dar ca traducător al Bibliei era, atunci, de 
încredere? Chiar şi Kilgour se întreba, cunoscându-1, dacă poate fi crezut 
(trusted), în caz că i se dă de făcut o corectură, fără a deforma sensurile (v. 
Conţac, 2014: 159). 

2 Unde de altfel Ceauşescu va invoca, drept argument pentru „bunele 
relaţii româno-engleze”, „schimburile culturale largi” - vezi discursul de la 
banchetul respectiv, din 13 iunie 1978, la Daniel Teodoreanu, Ceauşescu şi 
celebra vizită din Anglia, în Evenimentul Zilei din 15 decembrie 2016. 

insidioasei contrabande cu Biblii, scăpate de sub control 1 . Pe de 
altă parte, UBS dorea să-şi aducă în România cele 20.000 Biblii 
Cornilescu pe care le tipărea anual, şi care altfel ajungeau, în 
marea lor majoritate, numai la români din diaspora 2 3 . De 
asemenea, americanii voiau să-şi facă un titlu de glorie ducând 
Biblii dincolo de Cortina de Fier. După un schimb de vizite în 
1965 şi 1966, între arhiepiscopul de Canterbury, Michael Cantuar, 
şi Justinian, Patriarhul român solicită intervenţia Arhiepiscopului 
în acest sens, iar o parte din delegaţia română, vizitează în (1966) 
sediul BFBS (Bible House) din Londra (Victoria Street), unde 
discută problema” . Autorităţile comuniste au agreat varianta 
importului de hârtie (furnizată de BFBS), pentru tipărirea a 
100.000 Biblii (în afară de ABS, alături de BFBS, au mai 
contribuit la suma necesară şi Societăţile din Canada, Olanda, 
Norvegia şi Suedia 4 ). Astfel, în 1968, se tipăreşte o nouă versiune 
a Bibliei Sinodale, pe baza textelor la îndemână (de altfel, Vechiul 
Testament era tradus acum de cărturari ortodocşi după Textul 
Masoretic, sub influenţa BFBS, cu excepţia Psalmilor, pentru care 
s-a adoptat o formă mai tradiţională), tipărirea în Bucureşti 
presupunând revenirea la un alt nivel de încredere: s-au acceptat şi 
cărţile Apocrvpha (chiar dacă asta a ridicat probleme de 
recalculare a hârtiei) şi tipărirea la distanţă, ceea ce a implicat 

1 Pe piaţa neagră, Bibliile aduse de turişti se vindeau cu 100 lei, apoi 
preţul le creştea de 3-4 ori, la a doua vânzare, în timp ce dicţionarul cel mai 
scump costa atunci 60 lei - i se plângea D-tru Dogam lui I. Hodoroabă - după 
cum îi relata acesta reverendului B. Tidball, pe 10 octombrie 1967 (Arhiva 
Bible Society, Cambridge, Dosarul Rumania. Correspondence re[garding] 
Scriptures Paper etc (inc. Patriarch) 1967-68 sau Bible Paper /Corresp. with 
Patriarch 1967-68.) 

2 Conform celor relatate în scrisoarea lui Jack Murray către Norman 
Cockburn, din 4 martie 1967, şi în cea a lui J. Williams către J. Murray - 14 
martie 1967. Acolo se consemna că UBS reuşise să trimită şi în Ungaria, prin 
Societatea Finlandeză, hârtia necesară tipăririi a 20.000 Biblii. 

3 Conform raportului întocmit de B. Tidball pe 18 decembrie 1967. 

4 CBS, DBS, NoBS şi SweBS. în timp ce BFBS finanţa un sfert din 
activităţile overseas. 

depăşirea unor îndoieli interconfesionale (că ortodocşii, mai ales 
sub comunism, doresc intr-adevăr o Biblie) - a fost de altfel 
nevoie să se ceară chiar coli din primele tipărituri, ca dovadă 
pentru donatorii neliniştiţi, pe care Rev. Tidball, venit din partea 
BFBS să vadă condiţiile de tipar, trebuia să-i asigure că totul va fi 
în regulă. 1 

UBS a cerut ca sprijinul să fie menţionat în prefaţă (unde 
Patriarhul a lăudat în mod deschis şi „râvna” BFBS). De altfel, 
referirea dublă nu i-a mulţumit pe toţi, ci Beguin îi reproşa lui 
Tidball 2 3 această confuzie (căci, deşi englezii au fost actori 
principali, prin producerea şi transportul hârtiei, totul a fost 
finanţat prin bugetul comun al UBS, fie şi cu câteva contribuţii 
speciale ), mai ales că era greu pentru Patriarhul român să 
priceapă modul birocratic şi în acelaşi timp întâmplător în care 
lucrau Societăţile biblice - faptul că Tidball a folosit, în toată 
corespondenţa, antetul BFBS i-a indus ideea că totul ar veni de la 
Societatea britanică (ei constatau cu stupoare că Justinian 
considera că totul se datorează arhiepiscopului de Canterbury, 
până şi financiar, deşi rolul lui Ramsey n-a fost atât de direct cum 
înţelesese partea română 4 ). 


1 La 22 ianuarie 1968. De asemenea, îi scria, pe 24 ianuarie, 
responsabilului cu relaţiile externe al Bisericii Anglicane, Michael Moore: „Am 
avut un număr destul de mare de scrisori în care se trăgeau semnale de alarmă 
în legătură cu trimiterea de către noi a hârtiei, cei care scriau fiind chiar siguri 
că am fost traşi pe sfoară şi hârtia va fi folosită pentru orice altceva în afară de 
tipărit Biblii.” Tidball spera însă să aducă personal Biblii tipărite din România, 
drept contraargument. Vezi şi studiul nostru. Biblia din 1968, realizare a 
Patriarhului Justinian, 2018, Piteşti, Mediaprint. 

2 Scrisoarea din 4 octombrie 1868. 

3 De pildă, din corespondenţa aferentă, pe lângă cele 6 societăţi amintite 
anterior, cu contribuţii importante la Biblia românească, după Robertson, s-a 
mai remarcat şi Societatea Daneză, care se oferea să contribuie cu 1.000 lire, 
când a aflat că e nevoie de alţi bani pentru suplimentul de hârtie. 

4 Pentru, că aşa cum am spus la început, e dificil de înţeles din 
perspectiva cuiva obişnuit cu eclesiologia ortodoxă, că ceea ce pare o 
întreprindere anglicană nu e de fapt vorba de opera nici unei Biserici, ci doar o 
acţiune privată colectivă. 

UBS a mai cerut la schimb mai ales ca „şi credincioşii din alt 
ţarc decât cel ortodox”, adică „diverse grupuri de protestanţi” să 
poată importa Biblii protestante 1 . Şi acest lucru a fost respectat 
(deşi au existat îngrijorări că se urmărea trimiterea mai multor 
Biblii decât numărul protestanţilor din România” - ). Important e 
însă că împărţirea între Scripturile pentru ortodocşi şi cele pentru 
protestanţi lăsa, din păcate, problema intr-un context nefilologic, 
de conflict îngheţat - comunicarea dintre cele două spaţii, ortodox 
şi protestant, nefiind cu mult mai bună decât în urmă cu un secol. 
Difuzarea pe mai departe a versiunii Cornilescu poate fi con¬ 
siderată un eşec parţial al ideii de Societate biblică, coborâtă la o 
simplă frăţie strict confesională - pentru cultivarea unor comuni¬ 
tăţi care numesc în continuare „idolatră” Biserica majoritară a 
ţării. 

Mai târziu, în anii ‘80, deşi activitatea în România a intrat 
într-o fază de stagnare , în principiu totuşi, colaborarea s-a 

1 Vezi scrisorile lui Tidball către Patriarhie (Gagiu), din 28 noiembrie 
1968 şi către L Swanzy, din 8 decembrie 1967. în scrisoarea pastorului 
Hodoroabă către B. Tidball, din 10 octombrie 1967, se ilustra faptul ck Biblia 
ortodoxă e prea confesională, prin traducerea lui npeoPuiepoi ca preoţi (faţă de 
prezbiteri, la Cornilescu), şi se relata: ,f)ogaru [n.n. secretarul general al 
Departamentului Cultelor] a arătat multă înţelegere faţă de asta şi a spus: 
«Dacă cei 14 milioane de ortodocşi vor primi 100.000 Biblii, cât crezi că ar 
trebui să primească ai tăi?» Şi a fost de acord că pot să trimit 5.000 în primul 
an, 4.000 în al doilea, şi 3000 în al treilea an. Şi apoi mai stabilim, împreună .” 
Era vorba de „baptişti, metodişti, luterani şi alţii”, cum va enumera Tidball (în 8 
decembrie), sau, în general, „cei din afara ţarcului ortodox”. însă cifra la care 
doreau să ajungă în final era de 50.000 Biblii. 

2 îndoieli care îl nemulţumeau pe Sverre Smaadahl, în scrisoarea sa către 
Bernard Tidball din 20 august 1968. Dar, cum am văzut în nota precedentă, 
obiecţia era justificată, fiindcă nu se respecta proporţia confesiunilor, ci Bibliile 
protestante erau o treime din total, pe când chiar ei spuneau ortodocşii 
reprezintă cel puţin 80% din populaţie. 

3 Robertson 1996: 242-3 consemna la noi, ca şi la ruşi: „very> slow 
progress”. Biblia Ortodoxă din 1968 cuprindea, în urma deciziei lui Justinian, 
Vechiul Testament din 1936, Psaltirea din 1957 şi Noul Testament din 1951. 
Ea a fost tipărită rapid (Guvernul sprijinind acţiunea, prin atelierele Arta 

păstrat 1 şi mai continuă şi azi, mai ales după ce, în 1994, şi o 
Societate interconfesională românească a intrat în UBS. Tipărirea 
Bibliei Comilescu se practică de această dată în tiraje cu totul 
nerezonabile 2 , UBS finanţând-o în continuare, din inerţie şi cu 
încurajările unor cititori părtinitori. Faţă de 1920 totuşi, nivelul 
teologic a crescut enorm, de aceea ar fi cazul, credem, să se 
renunţe la această traducere. Principiul respectului 
interconfesional ar fi mai bine urmat dacă o nouă versiune a UBS, 
fie şi după sursa masoretică, ar produce un text onest, eventual cu 
menţiuni obiective acolo unde Septuaginta diferă - în subsol -, de 
dragul corectitudinii filologice şi al adevărului religios 
transcendent. 

